CELEX: 62017CN0322
Language: ro
Date: 2017-05-30 00:00:00
Title: Cauza C-322/17: Cerere de decizie preliminară introdusă de High Court (Irlanda) la 30 mai 2017 – Eugen Bogatu/Minister for Social Protection

21.8.2017   
            
            
               RO
            
            
               Jurnalul Oficial al Uniunii Europene
            
            
               C 277/26
            
         Cerere de decizie preliminară introdusă de High Court (Irlanda) la 30 mai 2017 – Eugen Bogatu/Minister for Social Protection
   (Cauza C-322/17)
   (2017/C 277/37)
   Limba de procedură: engleza
   
      Instanța de trimitere
   
   High Court (Irlanda)
   
      Părțile din procedura principală
   
   
      Reclamant: Eugen Bogatu
   
      Pârât: Minister for Social Protection
   
      Întrebările preliminare
   
   
               1)
            
            
               Regulamentul nr. 883/2004 (1) și, în special, articolul 67 coroborat cu articolul 11 alineatul (2) din acesta impun ca, pentru a fi eligibilă pentru „prestații familiale”, astfel cum sunt definite la articolul l litera (z) din regulament, o persoană trebuie să desfășoare fie o activitate salariată, fie o activitate independentă în statul membru competent [astfel cum este definit la articolul l litera (s) din regulament] sau, în mod alternativ, să beneficieze de o prestație în numerar prevăzută la articolul 11 alineatul (2) din regulament?
            
         
               2)
            
            
               Trimiterea la „prestații în numerar” efectuată la articolul 11 alineatul (2) din regulament trebuie să fie interpretată în sensul că se referă doar la perioada în care reclamantul beneficiază în mod efectiv de prestațiile în numerar sau aceasta reprezintă orice perioadă pe parcursul căreia reclamantul este asigurat pentru un risc viitor aferent unei prestații în numerar, indiferent dacă prestația a fost solicitată sau nu a fost solicitată în momentul depunerii cererii pentru prestații familiale?
            
         
      (1)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate social (JO 2001, L166, p. 1, Ediţie specială, 05/vol. 7, p. 82).